open-index/open-wikipedia-markdown huggingface dataset:
ז'איר דה רוסה פינטו

**ז'איר דה רוסה פינטו** (בפורטוגזית: **Jair Da Rosa Pinto**; 21 במרץ 1921 – 28 ביולי 2005), או בקיצור **ז'איר**, היה כדורגלן ומאמן ברזילאי, ששיחק בעמדת הקשר התקפי. הוא אחד מגדולי הכדורגלנים הברזילאים בשנות ה-40 וה-50, הזכור בעיקר בזכות הופעתיו בקמפיין מונדיאל 1950. ז'איר, ששיחק לעיתים בעמדת החלוץ מרכזי, נודע בסגנון המשחק החופשי והיכולות הטכניות שלו.

## ביוגרפיה
### קריירת מועדונים

### נבחרת ברזיל
ז’איר ערך את הופעת הבכורה במדי נבחרת ברזיל ב-5 במרץ 1940, בתבוסה 6–1 לארגנטינה, על אף שכבש את השער היחיד לזכותה. לאורך שנות ה-40 ז’איר שיחק בה בקביעות, כשהרגע הגדול ביותר שלו בתקופה זו הגיע בשנת 1944, כאשר כבש שלושער נגד אורוגוואי במשחק ידידות בסאו פאולו. הוא לקח חלק בנבחרת שסיימה כסגנית בטורנירי קופה אמריקה 1945 ו-1946, והיווה חלק חשוב בזכייתה בקופה אמריקה 1949, שנערך בברזיל. ז’איר סיים כמלך שערי הטורניר עם 9 שערים וכבש צמד בניצחון 0–7 על פרגוואי.

#### [[מונדיאל 1950]]
בשנת 1950 הכישרון של ז'איר הוערך ברחבי העולם, כאשר גביע העולם נערך בברזיל. לצד זיזיניו ואדמיר, ז'איר היה משחקניה הבולטים שעזרו לנבחרת להגיע להישגים בטורניר. הוא הבקיע שני שערים, הראשון בסיבוב הראשון בניצחון 0–4 על מקסיקו, והשני הגיע בסיבוב השני בניצחון 1–6 על ספרד. ז'איר פתח במרקנאסו נגד אורוגוואי, משחק שבו ברזיל הייתה זקוקה לתיקו כדי להיות אלופת העולם. במחצית הראשונה החמיץ מצב קורץ כאשר בעט לקורה, ומשם הפסידו 2–1 בתום המשחק. ההפסד הפך עבור הברזילאים לטרגדיה לאומית, שקיבלה את הכינוי "אסון המרקאנה".

#### אחרי 1950
מאוחר אחרי ההפסד במרקנאסו צוטט ז’איר אומר: "אני אקח את ההפסד הזה לקבר". הוא בהחלט קיבל זמן להרהר על ההפסד, כאשר לא שותף בה מאז עד ינואר 1956, אז ערך רק שתי הופעות נוספות במדי הנבחרת ופרש ממנה.

### אחרי הפרישה
ז’איר אימן מספר קבוצות, בהן סנטוס, פלמיירס ומאדוריירה שם התחיל את הקריירה ככדורגלן. ניתן לו קרדיט על כך שעזר להכניס את פלה, אחד מגדולי הכדורגלנים בכל הזמנים, לתוך הקבוצה סנטוס.

ז'איר נפטר ב-28 ביולי 2005 בגיל 84, כתוצאה מזיהום בריאות. נשיא ברזיל לשעבר, ז'איר בולסונארו, נולד ביום הולדתו ה-34 ונקרא על שמו.

## תארים
;ואסקו דה גאמה
*אליפות ריו דה ז'ניירו: 1945
;פלמיירס
*אליפות סאו פאולו: 1950
*טורניר ריו-סאו פאולו: 1951
*גביע ריו (לא רשמי): 1951
;סנטוס
*אליפות סאו פאולו (3): 1956, 1958, 1960
*טורניר ריו-סאו פאולו: 1959
;נבחרת ברזיל
*סגנית גביע העולם: 1950
*קופה אמריקה: 1949
;אישיים
*מלך השערים בקופה אמריקה: 1949
*הנבחרת המצטיינת של גביע העולם: 1950

## קישורים חיצוניים

## הערות שוליים

קטגוריה:כדורגלנים ברזילאים
קטגוריה:כדורגלני ואסקו דה גאמה
קטגוריה:כדורגלני פלמנגו
קטגוריה:כדורגלני פלמיירס
קטגוריה:כדורגלני סנטוס
קטגוריה:כדורגלני סאו פאולו
קטגוריה:כדורגלני נבחרת ברזיל
קטגוריה:כדורגלני מונדיאל 1950
קטגוריה:מאמני כדורגל ברזילאים
קטגוריה:ברזילאים שנולדו ב-1921
קטגוריה:ברזילאים שנפטרו ב-2005
אליפות CONCACAF 1977

**אליפות CONCACAF 1977** נערכה בין ה-8 באוקטובר ל-23 באוקטובר 1977, והייתה המהדורה ה-7 של אליפות צפון אמריקה בכדורגל. הטורניר שימש גם כמוקדמות למונדיאל 1978. המארחת מקסיקו העפילה בקלות למונדיאל וניצחה את כל אחד מחמשת משחקיה כאשר היא כובשת 4 שערים בממוצע למשחק.

## בית הגמר

קטגוריה:תחרויות כדורגל ב-1977
קטגוריה:אליפות CONCACAF
סדריק דון

**סדריק פרנק עמנואל דון** (נולד ב-3 במאי 2004) הוא כדורגלן מחוף השנהב המשחק בעמדת החלוץ השני והקשר במכבי חיפה.

## קריירה
סדריק גדל באקדמיית המועדון JC d'Abidjan  שנמצא בעיר אביג'אן בחוף השנהב.

ביולי  הושאל להפועל ירושלים עם אופציית רכישה. בתחילה יועד כרכש לנוער, אך ב-20 באוגוסט 2022 ערך את הופעת הבכורה שלו ב-1-1 עם הפועל חדרה. בהופעתו הבאה כבש שער שוויון בתיקו 1-1 מול עירוני קריית שמונה.

בעונתו הראשונה שיחק בבוגרים ובנוער במקביל. בתחילה שיחק כחלוץ ושחקן כנף, ובהמשך הוסט אל עמדת הקשר. בקיץ 2023 מימשה הפועל ירושלים את אופציית הרכישה עליו. ב-22 באוקטובר 2024 האריך את חוזהו בקבוצה עד שנת 2027. ב-1 בדצמבר 2024 הבקיע צמד בדרבי הירושלמי. ב-18 בינואר 2026 חתם במכבי חיפה.

## קישורים חיצוניים

* 

## הערות שוליים

קטגוריה:כדורגלנים מחוף השנהב
קטגוריה:קשרי כדורגל מחוף השנהב
קטגוריה:חלוצי כדורגל מחוף השנהב
קטגוריה:כדורגלני הפועל ירושלים
קטגוריה:כדורגלנים זרים בישראל
קטגוריה:ספורטאים איבוארים בישראל
קטגוריה:איבוארים שנולדו ב-2004
אלכסנדר איינסלן

**אלכסנדר איינסלן** (באסטונית: **Aleksander Einseln**; 25 באוקטובר 1931 – 16 במרץ 2017) היה איש צבא אסטוני. שרת בצבא ארצות הברית והגיע לדרגת קולונל. לאחר פירוק ברית המועצות, והקמתה מחדש של אסטוניה, הפך למפקד כוחות ההגנה של אסטוניה.

## ביוגרפיה
איינסלן נולד בטאלין ב-25 באוקטובר 1931. בעקבות כיבוש אסטוניה בידי הצבא האדום ב-1944, נמלטו הוא ואמו לגרמניה. ב-1949 הם היגרו לארצות הברית. ב-1950 הוא התגייס לצבא ארצות הברית ושרת כצנחן במהלך מלחמת קוריאה. ב-1955 הוא הועלה לדרגת לוטננט, וב-1964 הוא סיים קורס קצינים. הוא שירת בכוחות מיוחדים בווייטנאם בין השנים 1965–1966. ב-1968 הוא סיים את לימודיו באוניברסיטת ג'ורג' וושינגטון, ובשנה שלאחר מכן במכללת הסגל של הצבא. בין 1971–1972 הוא חזר לשרת בווייטנאם. כמו כן הוא שרת תקופה בפיקוד האינדו-פסיפי של ארצות הברית. ב-1985 הוא פרש מהצבא האמריקאי בדרגת קולונל.

ב-1991 התפרקה ברית המועצות, ואסטוניה זכתה בעצמאות מחדש. ב-1993 הוקמו מחדש כוחות ההגנה של אסטוניה, ונשיא אסטוניה לנארט מרי ביקש מאיינסלן לחזור לאסטוניה ולפקד על כוחות ההגנה שלה. איינסלן נטה להיענות לבקשה, אולם שלטונות צבא ארצות הברית איימו להפסיק את הפנסיה שלו ואף לשלול את אזרחותו האמריקנית. עם זאת, לאחר שכמה סנאטורים הביעו תמיכה במהלך הוא קיבל אישור רשמי לצאת לאסטוניה.

איינסלן מונה למפקד כוחות ההגנה של אסטוניה. בינואר 1995, לאחר תחילת מלחמת צ'צ'ניה הראשונה, הוציא איינסלן צו הקובע כי בכל מקרה של חציית כוחות זרים את הגבול האסטוני, על כוחות ההגנה האסטוניים ליזום הגנה אקטיבית ולא להפסיק להילחם ללא צו מפורש מהנשיא. ב-2014, בעקבות תחילת הסכסוך האוקראיני-רוסי, הוציא המפקד ריהו טראס הודעה על פיה הצו של איינסלן עדיין בתוקף.

ב-4 בדצמבר 1995 הוא פרש מתפקידו בעקבות חילוקי דעות עם שר ההגנה. הוא המשיך להתגורר בטאלין עד פטירתו ב-16 במרץ 2017. האפר שלו נקבר ב-2 באפריל 2018 בבית הקברות הלאומי ארלינגטון לצד בוגרים אחרים מקוריאה ווייטנאם.

## קישורים חיצוניים

* Suri endine kaitseväe juhataja kindral Aleksander Einseln
*Foto-->
*GEN Aleksander Einseln, Memorial ID 177415779
* 

קטגוריה:גנרלים אסטונים
קטגוריה:מפקדי צבאות סדירים בעת החדשה: אישים
קטגוריה:אסטוניה: צבא וביטחון
קטגוריה:אמריקאים מעוטרי אות לגיון ההצטיינות
קטגוריה:מעוטרי כוכב הארד
קטגוריה:מעוטרי מדליית האוויר
קטגוריה:קצינים וחוגרים בצבא ארצות הברית
קטגוריה:אנשי הכוחות המזוינים של ארצות הברית במלחמת קוריאה
קטגוריה:אנשי הכוחות המזוינים של ארצות הברית במלחמת וייטנאם
קטגוריה:מהגרים מאסטוניה לארצות הברית
קטגוריה:ילידי 1931
קטגוריה:נפטרים ב-2017
אליפות CONCACAF 1971

**אליפות CONCACAF 1971** נערכה בין ה-20 בנובמבר ל-5 בדצמבר 1971, והייתה המהדורה ה-5 של אליפות צפון אמריקה בכדורגל. מקסיקו זכתה באליפות בפעם השנייה בתולדותיה לאחר שניצחה 4 מתוך 5 משחקיה ולא הפסידה אף משחק.

## בית הגמר

קטגוריה:תחרויות כדורגל ב-1971
קטגוריה:אליפות CONCACAF
קופינג (אדריכלות)

ממוזער|שמאל|220px|גשר על , ובו אבני קופינג המקושרות ב"סיכות מתכת" גדולות.
**קופינג** (מלטינית: cope, capa - כיסוי; בעברית: "נדבך ראש" או "נדבך עליון") הוא שכבת הכיסוי העליונה בראש רכיב אדריכלי כדוגמת מעקה, קיר או מסביב לגג. הקופינג מונע הצטברות מים בראש הרכיב, משמש כשכבת האיטום העליונה ומהווה פרט גמר אדריכלי.

כיסוי עשוי להיות עשוי מאבן (אבן קצה), לבנים, חימר או טרקוטה, בטון או , אריחים, צפחה, עץ, סכך או מתכות שונות, לרבות אלומיניום, נחושת, נירוסטה, פלדה ואבץ. בכל המקרים יש לשפע אותו (בעל משטח עליון משופע או מעוקל) כדי לנקז את המים.

באדריכלות רומנסקית בוצעו קופינגים פשוטים, שטוחים ובולטים ממישור הקיר כדי ליצור סגנון ייחודי. בעבודות אדריכליות מאוחרות יותר בוצעו שיפועים תלולים (בעיקר בצד החיצוני), שהחלו בחלק העליון כ; בסגנון גותי מקושט היו שתיים או שלוש הופעות; ובסגנון גותי ניצב המאוחר עוצבו אלה בצורת חתך גלי, ו הקופינג נמשכו מסביב לצדדים, כמו גם בחלק העליון והתחתון, כשהם מחוברים ב, כמו ברבים ממבני הקולג'ים באוניברסיטת אוקספורד.

## ראו גם
* אבן ראשה
* נדבך (אדריכלות)

## קישורים חיצוניים
* איטום - אינדקס איטום ישראלי, מילון מונחים - קופינג, נדבך ראש
* Ripor Chandra Malo, A detailed overview of coping in construction, Howtocivil.com, 14.2.2021
* Copper Development Association Inc., Architectural Details, 9. Flashings and Copings, 9.3. Coping Covers, copper.org

## הערות שוליים

קטגוריה:אלמנטים אדריכליים
קטגוריה:אבן
טרמינל הנהר הדרומי

**טרמינל הנהר הדרומי** (ברוסית: **Южный речной вокзал**, בתעתיק מדויק: **יוז'ני רצ'נוי ווקזל**) הוא אחד משני טרמינלי נוסעים במוסקבה. ממוקם במחוז האדמיניסטרטיבי הדרומי ברובע נאגאטינסקי זאטון.

## היסטוריה
ממוזער|250px|הספינה הראשונה לאחר שיקום התחנה. שנת 2023.
טרמינל הנהר הדרומי המודרני נבנה בשנת 1985 ונפתח לנוסעים ב-1986. 

באפריל 2021 החל שיקום רחב היקף של הטרמינל, פתיחתו התקיימה ב-28 באפריל 2023.

ההפלגה הראשונה של ספינת השייט לאחר השיפוץ הגיעה לתחנת הטרמינל הדרומי ב-8 במאי 2023. הספינה "בורודינו" פתחה דף חדש בהיסטוריה של התחנה.

## גלריה

קובץ:Moscow, South River Terminal building and quay, April 2025 22.jpg
קובץ:Moscow, South River Terminal building and quay, April 2025 36.jpg


## ראו גם
* טרמינל הנהר הצפוני

## קישורים חיצוניים

* 

## הערות שוליים

קטגוריה:מוסקבה: תחבורה
קטגוריה:מוסקבה: מבנים
קטגוריה:רוסיה: נמלים
אליפות CONCACAF 1973

**אליפות CONCACAF 1973** נערכה בין ה-29 בנובמבר ל-18 בדצמבר 1973, והייתה המהדורה ה-6 של אליפות צפון אמריקה בכדורגל. לראשונה הטורניר שימש גם כמוקדמות למונדיאל, למונדיאל 1974 העפילה האיטי המארחת בפעם הראשונה, וזכתה בפעם הראשונה בתחרות.

## בית הגמר

קטגוריה:תחרויות כדורגל ב-1973
קטגוריה:אליפות CONCACAF
Celebration (שיר של קול אנד דה גאנג)

"**Celebration**" הוא סינגל של הלהקה האמריקאית, קול אנד דה גאנג, שיצא ב-1980 כסינגל המוביל של אלבומם ה-12 של הלהקה, . סינגל זה היה הסינגל הראשון והיחיד של הלהקה שהגיע למקום הראשון בבילבורד הוט 100.

בשנת 2016, השיר נכנס להיכל התהילה של הגראמי.

בשנת 2021, ספריית הקונגרס בחרה בשיר זה שיופיע ברישום הלאומי להקלטות בשל היותו "משמעותי מבחינה תרבותית היסטורית או אסתטית".

## ביקורות
### רשימות כל הזמנים

## מיקומי שיא

## נתוני מכירות

## גרסת Dragon

הלהקה הניו זילנדית-אוסטרלית, Dragon  הוציאה בנובמבר 1987 כסינגל המוביל מתוך אלבום האולפן התשיעי של הלהקה, *Bondi Road*.

### מיקומי שיא

## גרסת קיילי מינוג

הזמרת-יוצרת האוסטרלית, קיילי מינוג, הוציאה גרסת כיסוי לשיר ב-16 בנובמבר 1992. השיר יועד במקור עבור אלבום האולפן הרביעי שלה, *[[Let's Get to It]]*, אם כי הופיע לבסוף כסינגל השני של אלבום הלהיטים הראשון שלה, *[[Greatest Hits (אלבום של קיילי מינוג, 1992)|Greatest Hits]]*.

"Celebration" צוטט פעמים רבות כאחד השירים האהובים על מינוג, והוא נכלל בשלושה מאלבומי הלהיטים הגדולים שלה, *[[Ultimate Kylie]]* , *[[The Best of Kylie Minogue]]* ו-*[[Step Back in Time: The Definitive Collection]]*. גרסת רמיקס טכנו-רייב של השיר מופיע באלבום הרמיקס *[[Kylie's Non-Stop History 50+1|Non-Stop History 50+1 של Kylie]]*.

### מיקומי שיא

## קישורים חיצוניים

## הערות שוליים

קטגוריה:סינגלים מ-1987
קטגוריה:סינגלים מ-1992
קטגוריה:שירי קיילי מינוג
קטגוריה:שירים באנגלית
קטגוריה:שירים על מוזיקה
קטגוריה:שירים על מסיבות
קטגוריה:שירים על ריקודים
קטגוריה:שירי פוסט-דיסקו
קטגוריה:סינגלים שהגיעו למקום הראשון בניו זילנד
קטגוריה:סינגלים שהגיעו למקום הראשון במצעד הבילבורד הוט 100
קטגוריה:סינגלים שהגיעו למקום הראשון במצעד הסינגלים של RPM
קטגוריה:סינגלים שהגיעו למקום הראשון במצעד 100 סינגלי הפופ של קאש בוקס
קטגוריה:סינגלים בהוצאת RCA רקורדס
קריית המלאכה

250px|ממוזער|שביל המרץ, קריית המלאכה, קיץ 2023. מבט ממרפסת אל הבניינים ממול
**קריית המלאכה** היא מתחם בדרום תל אביב, בין הרחובות בר יוחאי מצפון, שוקן ממערב, שדרות הר ציון ממזרח ודרך קיבוץ גלויות מדרום.

קירות הבניינים בקריית המלאכה רוויים ביצירות גרפיטי רבות המתעדכנות תדיר. לב הקריה מוגדר "מרקם בנוי לשימור". במתחם נערכים סיורי אמנות, ארכיטקטורה והיסטוריה.

## היסטוריה
קריית המלאכה נחנכה בשנים 1964-1965 כאזור מלאכה ותעשייה זעירה חדשני לזמנו, על ידי "החברה לשיקום המלאכה בתל אביב יפו" (חברה משותפת לממשלת ישראל, עיריית תל אביב, חברת כלל והתאחדות בעלי המלאכה). המתחם הוקם על אדמות שהשתייכו לפני קום המדינה לכפר אבו כביר.

שמות הרחובות בקרית המלאכה הולמים את ייעודה המקורי: התנופה, העמל, המרץ, המפעל. המתחם תוכנן על ידי משרד האדריכלים יצחק רפופורט-אשר גליברמן-צבי פרנקל, הוא כולל 12 בניינים מאורכים בסגנון ברוטליסטי חף מקישוטים, מלבד רפפות אנכיות ואופקיות המצלות על החלונות ועל חדרי המדרגות. המבנים בני ארבע קומות, ניצבים במקביל לרחובות הר ציון, התנופה, המפעל, המרץ.

מטרת הקמת הקריה הייתה הוצאת מפעלים מזהמים ורועשים מאזורי המגורים והמסחר בעיר, על ידי עידוד בעליהם להשתכן במבנים המותאמים לצורכי התעשייה. חדשנות המתחם באה לידי ביטוי בחללי העבודה המרווחים, שטחי אחסון מתחת לקומת העמודים, החניון התת-קרקעי, מעליות המשא מהחניון ומקומת העמודים אל בתי העסק, רשת הכבישים הפנימים המאפשרת פריקה וטעינה של סחורות באמצעות מעליות ומנופים מכל הקומות, החיבור לקווי טלפון, שירותי הניקיון והתחזוקה, והכללת סניף בנק ומסעדות במתחם.

בשנת 1966 רוכשי בתי המלאכה במתחם התלוננו על עלויות התחזוקה והניהול הגבוהות, ועל עלויות הובלה הנובעות מריחוק המתחם מאזורי המסחר.

בשיא פעילות פעלו במתחם כ–420 עסקים. במשך השנים המבנים הוזנחו והתיישנו ובעלי עסקים רבים עזבו. כ-200 בתי מלאכה לשעבר משמשים החל משנות ה-2000 כגלריות לאמנות ואולפני הקלטות, חדרי חזרות וסטודיות של אמנים מתחומים שונים - ציור, פיסול, מוזיקה, צילום, ריקוד, מיצב ועוד. קריית המלאכה ידועה גם כאזור רווי בגרפיטי ואמנות רחוב.

בין מוסדות האמנות השוכנים במתחם:
* בית בנימיני - בית ספר וחלל תצוגה לאמנות הקרמיקה
* גלריית מקום לאמנות
* תא תרבות קריית המלאכה - מרכז פעילויות תרבות ואמנות של עיריית תל אביב-יפו
* המרץ 2 - תיאטרון ותרבות אלטרנטיבית
* גלריה חנינא - גלריה שיתופית המציגה תערוכות ומקיימת פעילויות תרבות


Harzionstreet2012.jpg|בנייני קריית המלאכה בשדרות הר ציון
Kiryat Hamelacha5.jpg|שביל המרץ
Graffiti in Kiryat Hamelacha6.jpg|גרפיטי מתחת למיצג סירות הצלה בגלריה RawArt
Graffiti in Kiryat Hamelacha7.jpg|גרפיטי
Kiryat Hamelacha13.jpg|תא תרבות קריית המלאכה
Kiryat Hamelacha20.jpg|סטודיו בקריית המלאכה


## קישורים חיצוניים

* , 
*  (כולל שרטוט המתחם בעת תכנונו וצילומים היסטוריים)
* 
*  - יצירת גרפיטי
* 

## הערות שוליים

*
קטגוריה:תל אביב-יפו: שכונות
קטגוריה:ישראל: אזורי תעשייה
מדינת שלטון מואחד

ממוזער|
**מדינת שלטון מואחד** או **מדינה אוניטרית** היא מדינה ריבונית הנשלטת כישות אחת שבה השלטון המרכזי הוא הסמכות העליונה. השלטון המרכזי רשאי ליצור (או לבטל) חלוקות מנהליות, שמפעילות רק את הסמכויות שהשלטון המרכזי בוחר להאציל עליהן. אף על פי שניתן להאציל כוח פוליטי באמצעות האצלה לרשויות מקומיות על פי חוק, הממשל המרכזי רשאי לבטל את פעולותיהן או לצמצם (או להרחיב) את סמכויותיהן.

מדינה אוניטרית היא למעשה ההפך מפדרציה. לרוב גדול של מדינות העולם (166 מתוך 193 המדינות החברות באומות המאוחדות) יש שיטת ממשל אוניטרית.

## האצלה לעומת פדרליזם
שיטת ממשל אוניטרית עשויה להיחשב כניגוד של פדרליזם. בפדרציות הממשלות המחוזיות/אזוריות חולקות סמכויות עם השלטון המרכזי כשחקנים שווים באמצעות חוקה, ונדרשת הסכמה של הישות המרכזית והישויות המשניות כדי לבצע תיקונים. המשמעות היא שבפדרציות, בניגוד למדינות שלטון מואחד, ליחידות התת-לאומיות יש זכות קיום וסמכויות שאינן ניתנות לשינוי חד-צדדי על ידי השלטון המרכזי.

עם זאת, ישנם קווי דמיון בין פדרליזם להאצלה. כמו בפדרליזם, האצלה בתוך מדינה אוניטרית עשויה להיות סימטרית, כאשר כל היחידות התת-לאומיות בעלות אותן סמכויות ומעמד, או א-סימטרית, כאשר היחידות התת-לאומיות משתנות בסמכויותיהן ובמעמדן. למדינות אוניטריות רבות אין אזורים בעלי אוטונומיה, כמו מחוזות ישראל, רומניה, אירלנד ונורווגיה.

## רשימת מדינות שלטון מואחד
*בכתב נטוי*: מדינות שההכרה בהן מוגבלת.

### רפובליקות אוניטריות

### מונרכיות אוניטריות
הממלכה המאוחדת היא דוגמה למונרכיה אוניטרית. לסקוטלנד, ויילס וצפון אירלנד יש מידה מסוימת של כוח אוטונומי, אך כוח זה ניתן על ידי הפרלמנט של הממלכה המאוחדת אשר עשוי לחוקק חוקים באופן חד צדדי המשנים או מבטלים את ההאצלה. באופן דומה, בספרד הסמכויות מואצלות לקהילות האוטונומיות באמצעות השלטון המרכזי.

### מדינות אוניטריות עם צורת ממשל ייחודית
*  (אמירות תאוקרטית)

## ראו גם
* פדרליזם
* פדרציה
* חוק עליון

## הערות שוליים

קטגוריה:גאוגרפיה פוליטית
קטגוריה:שיטות ממשל
ראצ'יד צ'ירינו

**ראצ'יד אנריקה צ'ירינו סראנו** (בספרדית: **Rachid Enrique Chirino Serrano**; נולד ב-21 באוקטובר 2000 בקסאדה שבקוסטה ריקה) הוא כדורגלן קוסטה ריקאי המשחק בעמדת קשר הכנף.

## קריירת מועדונים
צ'ירינו גדל במחלקת הנוער של סן קרלוס. בשנת 2019 החל לשחק בקבוצה הבוגרת של המועדון במסגרת ליגת העל של קוסטה ריקה. בסך הכל ערך 134 הופעות ליגה במדי המועדון, בהן הבקיע שמונה שערים.

ב-31 ביולי 2023 חתם צ'ירינו על חוזה לשלוש שנים במכבי נתניה מליגת העל הישראלית. ב-1 באוקטובר 2023 הבקיע את שער הבכורה שלו בקבוצה בהפסד 3-2 למכבי חיפה.

ב-5 בפברואר 2024 הושאל להפועל אום אל-פחם מהליגה הלאומית.

## קריירה בינלאומית
ב-21 באוגוסט 2021 ערך צ'ירינו את הופעת הבכורה שלו בנבחרת קוסטה ריקה, בתיקו 0-0 נגד נבחרת אל סלוודור במשחק ידידות.

## תארים
;סן קרלוס
* אליפות קוסטה ריקה (1): 2018/2019 קלאוסורה

## קישורים חיצוניים

## הערות שוליים

קטגוריה:כדורגלנים קוסטה ריקאים
קטגוריה:קשרי כדורגל קוסטה ריקאים
קטגוריה:כדורגלני מכבי נתניה
קטגוריה:כדורגלני הפועל אום אל-פחם
קטגוריה:כדורגלנים זרים בישראל
קטגוריה:כדורגלני נבחרת קוסטה ריקה
קטגוריה:ספורטאים קוסטה ריקאים בישראל
קטגוריה:קוסטה ריקאים שנולדו ב-2000
יצחק גליק

**יצחק גליק** (1933 לערך - 5 במרץ 1981) היה רופא גינקולוג ישראלי. עוטר בעיטור המופת על פעולתו במלחמת ששת הימים.

## ביוגרפיה
יצחק גליק נולד בתל אביב. למד רפואה באוניברסיטת ז'נבה בז'נבה שבשווייץ. התמחה בגינקולוגיה ועבד כרופא בכיר בבית החולים ליולדות הקריה בתל אביב.

במלחמת ששת הימים היה גליק מוצב כרופא צבאי בחטיבה 8 המשוריינת, שלחמה לכיבוש מוצבי הגבול הסוריים הצפוניים ברמת הגולן. במהלך הקרבות ב-9 ביוני 1967 נפצע רופא גדוד הטנקים 129 וגליק החליפו. הוא טיפל בפצועים רבים כשתחנת האיסוף שלו מדלגת ממקום למקום תחת אש ארטילרית סורית והטרדה של חיילי אויב במוצבים שטרם טוהרו כליל. עם ערב הובא אליו חייל שכיס האשכים שלו נפגע מרסיסים ונקרע. גליק ביצע בו במקום ניתוח שחזור של כיס האשכים כדי לשמור על פוריותו של החייל.

סיפור פעולתו של גליק במלחמה סופר בספר חשופים בצריח מאת שבתי טבת.

על פעולתו במלחמה עוטר גליק בציון לשבח מאת אלוף פיקוד הצפון, שהומר בשנת 1973 לעיטור המופת.

יצחק גליק נפטר בשנת 1981, בגיל 47. נקבר בבית הקברות קריית שאול.

## קישורים חיצוניים

* כתב העיטור של יצחק גליק, באתר הגבורה

קטגוריה:גינקולוגים ישראלים
קטגוריה:בוגרי אוניברסיטת ז'נבה
קטגוריה:סגל המרכז הרפואי תל אביב ע"ש סוראסקי
קטגוריה:רופאים צבאיים ישראלים
קטגוריה:חיילי חיל הרפואה במלחמת ששת הימים
קטגוריה:מעוטרי עיטור המופת במלחמת ששת הימים
קטגוריה:מעוטרי חטיבה 8
קטגוריה:אישים הקבורים בבית הקברות קריית שאול
קטגוריה:ישראלים שנולדו ב-1933
קטגוריה:ישראלים שנפטרו ב-1981
אשלגן חמצני

**אשלגן חמצני** (Potassium oxide) היא תרכובת יונית של אשלגן וחמצן שנוסחתו K2O.  החומר הוא מוצק צהוב בהיר המגיב כבסיס, החומר היגרוסקופי, עם מים התגובה מהירה ואקסותרמית K_2 O + H_2O \rightarrow 2K^+ +2OH^- . את תכולת האשלגן בחומרים תעשייתיים כדשנים או מלט מבטאים כאחוז המשקלי של K2O אילו היה האשלגן בחומר בתרכובת זו.

### ייצור
מגיבים אשלגן מתכתי עם חמצן לקבלת אשלגן פראוקסיד K2O2 ואותו מגיבים על אשלגן לקבלת אשלגן חמצני

K_2 O_2 + 2K \rightarrow 2K_2 O 

מאותו חומר גלם ניתן להפיק אשלגן חמצני גם בחימום ל-500°C: 2K_2 O_2 \rightarrow 2K_2 O + O_2 

תהליך נפוץ יותר הוא הפקה מאשלגן חנקתי ואשלגן מתכתי: 2KNO_3 + 10K \rightarrow 6K_2 O +N_2 
## קישורים חיצוניים

קטגוריה:אשלגן: תרכובות
קטגוריה:חמצן: תרכובות
קטגוריה:תרכובות אי-אורגניות
קטגוריה:בסיסים
ציונה רבאו קטינסקי

**ציונה רבאו-קטינסקי** (1907 – 1995) הייתה תזונאית, ומהראשונות שעסקו בתחום זה בארץ ישראל, פעילה ומנהלת מחלקה בויצו. בשנות ה-60 לחייה החלה לפרסם את ספריה, שעסקו בראשית ימי תל אביב.

## ביוגרפיה
רבאו קטינסקי נולדה בכפר עין סיניא. אביה ברוך קטינסקי, מאנשי העלייה השנייה, מראשוני תל אביב, צאצא למנשה בן ישראל. אמה גוטה לבית שרתוק הייתה אחותם של זאב שרתוק ויעקב שרתוק.

הוריה עלו מפולין לארץ ישראל יחד עם שני אחיה של האם, והתיישבו בכפר עין סיניא שהיה בהרי אפרים, בדרך ירושלים-שכם. עסקו בחקלאות ובגידול צאן באחוזה שחכרו ממשפחות החוסיינים, ואחרי לידתה עברו לירושלים ומשם ליפו. ב-1908 התיישבו בשכונת "אחוזת בית" (נחלת בנימין) ונמנו בין ראשוני תל אביב. לרבאו-קטינסקי שתי אחיות צעירות: ידידה מילשטיין – מורה למוזיקה וצפירה קטינסקי-עוגן – מוזיקולוגית (אחותה הגדולה נפטרה בילדותה). בשנות ה-20 הייתה בין מקימי גדוד מגיני השפה העברית בתל אביב הקטנה.

רבאו-קטינסקי למדה בגימנסיה הרצליה. ובהמשך למדה תזונה באוניברסיטת לונדון. עם שובה ארצה החלה לעבוד כמדריכה לכימיה ולתזונה בבית הספר החקלאי בנהלל. בהמשך הפכה לאחת ממדריכות התזונה של ויצו וקיבלה על עצמה את ההדרכה במטבח הקיבוצי. כשהגיעה לחדרי האוכל הקיבוציים בשנות העשרים של המאה העשרים מצאה שם מצב הזנחה רבה: מבני המטבחים היו רעועים והאוכל הדל כלל מרק שעועית (בושל על פתיליות שבורות), לחם אפוי למחצה ובצל מטוגן. רבאו-קטינסקי החלה להדריך את חברות הקיבוץ, כשהיא מבקשת לעשות מהן טבחיות מקצועיות (כך לימדה אותן להכין תזונה מאוזנת מתרד וחצילים, לכבוש ירקות, להכין שימורים לחורף, לשלוח פשטידות לעובדים בשדה, לשמור על ההיגיינה, וכן לנהל פנקסים ולנעול את המחסן מפני חברי הקיבוץ שנהגו 'לסחוב' אוכל). רבאו-קטינסקי נחשבת לראשונה שדאגה לתפריטים ולתזונה נכונה בחדרי האוכל הקיבוציים.

רבאו-קטינסקי פרסמה 3 ספרים על תל אביב. ב-1973 יצא ספרה הראשון "תל אביב על החולות". ב-1982 בעקבות הצלחתו של הספר הראשון יצא ספרה "בחזרה לתל אביב" המתאר את חייה בלונדון וחזרתה לישראל, וב־1984 יצא הספר "אני תל אביבית" המלקט פרקים משני ספריה הקודמים.

## הסרט "שבעה על אמא "
בשנת 2003 הפיקה בתה, פרופסור יעל קציר, את הסרט התיעודי המשפחתי "שבעה על אמא" הסרט נפתח ביום הלווייתה של רבאו קטינסקי ומסתיים שנה לאחר מותה. הסרט זכה בפסטיבל קרקוב, בפרס חבר השופטים על רגישות ואינטימיות. הוא הוקרן בפסטיבל הסרטים הבינלאומי חיפה וכן בסינמטקים בירושלים ובתל אביב. הסרט השתתף בפסטיבל הסרטים בשנחאי, בפסטיבל היהודי בברלין, וכן הוקרן בפסטיבלים בינלאומיים באירופה וארצות הברית.

## חיים אישיים
בשנת 1936 נישאה לפרופ' ארוין רבאו (1899–1983), גינקולוג וכירורג בכיר ב.

ילדיה הם: פרופ' נורית כנען-קדר, פרופ' יעל קציר ופרופ' מיכה רבאו שהיה כירורג בכיר באיכילוב.

נכדיה הם: פרופ' חגי כנען, יונתן כנען, דן קציר, פרופ' תמר קציר ד"ר עודד רבאו, מיכל רבאו, וענת ברקין רבאו.

## ספריה
* 1973 – **בתל אביב על החולות** (ציורים: סטודיו פת) – הוצאת מסדה
* 1982 – **בחזרה לתל אביב** – הוצאת מסדה
* 1984 – **אני תל אביבית** – הוצאת משרד הביטחון

## קישורים חיצוניים
* ציונה רבאו קטינסקי באתר זמרשת
* אתר הסרט "שבעה אל אמא"

## הערות שוליים

קטגוריה:סופרות ישראליות
קטגוריה:תזונאיות ישראליות
קטגוריה:בוגרות גימנסיה הרצליה
קטגוריה:בוגרי גימנסיה הרצליה
קטגוריה:בוגרות אוניברסיטת לונדון
קטגוריה:בוגרי אוניברסיטת לונדון
קטגוריה:ישראליות שנולדו ב-1907
קטגוריה:ישראלים שנולדו ב-1907
קטגוריה:ישראליות שנפטרו ב-1995
קטגוריה:ישראלים שנפטרו ב-1995
טיסה 80 של פדקס אקספרס

**טיסה 80 של פדקס אקספרס** הייתה טיסת מטען של חברת פדקס אקספרס מנמל התעופה הבין-לאומי גואנגז'ו באיון  בסין, לנמל נמל התעופה הבין-לאומי נריטה, ביפן.

ב-23 במרץ 2009, בשעה 6:48 בבוקר לפי שעון יפן (21:48 לפי UTC), המטוס, מסוג מקדונל דאגלס MD-11 אשר מספר רישומו היה N526FE, התרסק תוך ניסיון נחיתה על מסלול 34L בתנאי רוח סוערים. המטוס התערער בעת הרמת החרטום בנחיתה  והנגיעה במסלול, וכתוצאה מכך הנחיתה גרמה לנחיתה קופצת  והמטוס נפל מהמסלול, התהפך ובער בעוצמה. הקברניט וטייס המשנה, היושבים היחידים במטוס, נהרגו שניהם.

## קישורים חיצוניים

קטגוריה:תקריות ואסונות תעופה ביפן
קטגוריה:תקריות ואסונות תעופה במעורבות מטוסי מקדונל דאגלס
קטגוריה:תקריות ואסונות תעופה של כלי טיס מארצות הברית
קטגוריה:תקריות ואסונות תעופה ב-2009
טיסה 981 של טורקיש איירליינס

**טיסה 981 של טורקיש איירליינס** (**TK981/THY981**) הייתה טיסה סדירה מנמל התעופה איסטנבול ישילקוי לנמל התעופה הית'רו בלונדון, עם עצירת ביניים בנמל התעופה אורלי בפריז.

## נסיבות האסון
ב-3 במרץ 1974 התרסק ה-McDonnell Douglas DC-10 שהפעיל את הטיסה לתוך יער ארמנונוויל, מחוץ לפריז, והרג את כל 346 האנשים שהיו על הסיפון. ההתרסקות הייתה ידועה גם בשם **האסון האווירי של ארמנונוויל**. טיסה 981 הייתה התרסקות המטוס הקטלנית ביותר בתולדות התעופה עד 27 במרץ 1977, אז נספו 583 בני אדם בהתנגשות של שני מטוסי בואינג 747 בטנריף. זו נותרה התאונה הקטלנית ביותר של מטוס יחיד עד להתרסקות טיסה 123 של Japan Airlines ב-12 באוגוסט 1985, והתאונה האווירית הקטלנית ביותר ללא ניצולים עד ההתנגשות האווירית של צ'רקי דאדרי ב-12 בנובמבר 1996. זו נותרה תאונת המטוס היחיד הקטלנית ביותר ללא ניצולים, ההתרסקות הקטלנית והקטלנית הראשונה שבה היה מעורב ה- McDonnell Douglas DC-10, אסון התעופה החמישי הקטלני ביותר בסך הכל (כולל 9/11), והתאונה האווירית הקטלנית ביותר שהתרחשה בצרפת. זוהי גם תאונת התעופה הקטלנית ביותר שלא הייתה מעורבת בה בואינג 747 (לא כולל 9/11).

## חקירת התאונה
ההתרסקות התרחשה כאשר דלת מטען מאובטחת בצורה שגויה בחלקו האחורי של המטוס התפרצה ונשברה, וגרמה לשחרור נפץ שניתק כבלים קריטיים הדרושים לשליטה במטוס. כדי למקסם את מרחב העבודה בתוך תא המטען, דלתות המטען נפתחו כלפי חוץ, מה שהופך אותן לפגיעות להיפתח בכוח בגובה רב תחת לחץ רגיל בטיסה. כדי למנוע זאת, נעשה שימוש במערכת נעילה מיוחדת שננעלה בלחץ כשהיא סגורה כהלכה. כדי להבטיח שהתפסים היו ממוקמים כראוי, ידית בצד החיצוני של הדלת לחצה פיני מתכת קטנים לתוך התפסים; אם התפסים היו במיקום לא תקין, הפינים לא יתיישרו והידית לא תיסגר.

בשירות הקודם, בעיקר תקרית שהתרחשה בטיסה 96 של אמריקן איירליינס ב-1972, הבחינו שאפשר לסגור את הידית בדלתות מטען DC-10 למרות שהתפסים היו במצב לא נכון. הסיבה לכך הייתה שהקישור בין הידית לפינים היה חלש מדי ואפשר לידית להידחף למצב סגור. הוזמן שינוי קטן להתקנת לוחית תמיכה לחיבור הידית כדי לחזק אותו; מסמכי היצרן הראו שעבודה זו הושלמה במטוס המעורב בטיסה 981, אך הלוח לא הותקנה למעשה. כמו כן, צוין כי הידית במטוס ההתרסקות תוייקה במועד מוקדם יותר כדי להקל על סגירת הדלת. לבסוף, הנעילה בוצעה על ידי מטפל בכבודה שלא דיבר טורקית או אנגלית, השפות היחידות שצוינו בהודעת אזהרה לגבי פגמי העיצוב של דלת המטען ושיטות הפיצוי עליהם. לאחר האסון, התפסים עוצבו מחדש ומערכת הנעילה שודרגה משמעותית.

בחקירה הבאה נמצא כי מערכת תנאים דומה, שגרמה לכשל של רצפת מטוס בעקבות שחרור נפץ של מחזיק המטען, התרחשה בניסויים קרקעיים ב-1970 לפני כניסת סדרת DC-10 לשירות מסחרי. האקדח המעשן היה תזכיר מיצרן גוף המטוס, Convair, למקדונל דאגלס, שבו צפויה סדרת האירועים שהתרחשו בטיסה 96, וקטלנית בטיסה 981; היא הגיעה למסקנה שאם אירועים אלו יתרחשו, זה כנראה יביא לאובדן המטוס. למרות האזהרה הזו, לא נעשה דבר כדי לתקן את הפגם. ההשלכות של זה היו רבות, כולל - אך לא רק - כמה מהתביעות האזרחיות הגדולות ביותר עד לאותו תאריך.

## קישורים חיצוניים

קטגוריה:תקריות ואסונות תעופה בצרפת
קטגוריה:טורקיה: תעופה
קטגוריה:תקריות ואסונות תעופה במעורבות מטוסי מקדונל דאגלס
קטגוריה:תקריות ואסונות תעופה ב-1974
קטגוריה:1974 בצרפת
קטגוריה:1974 בטורקיה
Rush (שיר של טרוי סיון)

**Rush** (בעברית: **ריגוש**) הוא סינגל שהוקלט על ידי הזמר-יוצר האוסטרלי טרוי סיון. השיר יצא לאור ב-13 ביולי 2023, על ידי חברות התקליטים EMI וקפיטול רקורדס, כסינגל המוביל מתוך אלבומו השלישי, *[[Something to Give Each Other]]*.

## רקע
ביוני 2023 חשף סיון את השיר כאשר פרסם את שמו ואת הקרדיטים ליוצריו. בנוסף, הוא פרסם פוסט ברשת החברתית אינסטגרם שבו כתב כי הוא מתנצל בפני מעריציו על שנתן להם להמתין חמש שנים עד שהוציא שיר חדש. שמו של השיר הושפע חלקית מסוג של סם פופרס הנושא את אותו השם, אך גם נועד לתאר את התחושה שבזמן ריקוד עם "מישהו שווה". לדברי סיון, השיר נועד לשקף מחוויותיו, בהן חש "בטוח, חופשי ומשוחרר" בעוד שהיה "הכי מחובר שניתן למוזיקה ולקהילה" שסובבות אותו. הוא הרחיב:

## ביקורות
השיר זכה לשבחי המבקרים. שאד ד'סוזה מפיצ'פורק זיכה את השיר בתואר "הרצועה החדשה הטובה ביותר", וציין כי בשיר "אין דבר מלבד אקסטזה טהורה". ד'סוזה התייחס בפרט לפזמון השיר ול"הומוארוטיקה של שיר כדורגל" אשר התלוותה אליו בשילוב "קצב פסנתר-האוס". כמו כן, הוא שיבח את סיון על כך שהפיק "שיר קיץ נשגב ומתהולל".

### רשימות ודירוגים

## וידאו קליפ
הווידאו קליפ לשיר פורסם ב-13 ביולי בערוץ היוטיוב הרשמי של סיון. הוא בוים על ידי גורדון פון שטיינר וצולם בברלין שבגרמניה. לארישה פול מרולינג סטון כתבה כי לדעתה הדמויות בקליפ מקובעות ב"תקשורת חסרת מילים" בלבד, כאשר הן מדברות זו עם זו "על ידי מבטים ותנועות", ובכך למעשה בונות סביבן את המוטיב של "אהבה ללא-תנאי שמכלה הכול". לקליפ פורסמו שתי גרסאות. הגרסה הראשית זמינה לצפייה במרבית המדינות, בעוד זו המשנית שפורסמה הוגבלה לצפייה במדינות כגון איחוד האמירויות הערביות וערב הסעודית.

הווידאו קליפ זכה לשבחים על הייצוג הקווירי הרחב שבו, על הכוריאוגרפיה שלו, ועל האזכורים השונים לתרבות הלהט"ב. עם זאת, הוא ספג ביקורת בשל החוסר בגיוון של מבני גוף בקרב הרקדנים המופיעים בו. סיון הגיב בעצמו לביקורת ואמר כי "למען האמת, פשוט לא חשבנו על זה – בוודאי לא אמרנו 'אנחנו רוצים סוג מסוים של בן אדם בקליפ'. פשוט יצרנו את הקליפ, ולא הושקעה מחשבה רבה מאחורי זה".

כמו כן, סיון התייחס לתגובות באדי שיימינג שקיבל, ואמר כי "הייתה הכתבה הזאת [...] והם דיברו על [החוסר בגיוון של מבני גוף], כשבאותו המשפט כתבו 'תאכלו משהו, טווינקים מטומטמים'. זה העציב אותי מאוד לקרוא את זה – כי עברתי בעצמי תקופות של חוסר ביטחון לגבי דימוי הגוף שלי. אני חושב שהגוף של כל אחד יפה כמו שהוא, כולל זה שלי, ופשוט מבאס לראות אנשים שמדברים על הגוף של אנשים אחרים".

## פרסים ומועמדויות

## מיקומי שיא

## נתוני מכירות

## קישורים חיצוניים

## הערות שוליים

קטגוריה:שירי טרוי סיון
קטגוריה:שירים באנגלית
קטגוריה:שירים שנכתבו על ידי טרוי סיון
קטגוריה:שירי להט"ב
קטגוריה:שירי פלטינה כפולה באוסטרליה
קטגוריה:סינגלים בהוצאת קפיטול רקורדס
קטגוריה:סינגלים בהוצאת EMI רקורדס
You Know What I Need

**You Know What I Need** (בעברית: **אתה יודע מה אני צריך**) הוא שיר שהוקלט על ידי ההרכב המוזיקלי האוסטרלי פנאו והזמר-יוצר האוסטרלי טרוי סיון. השיר יצא לאור ב-2 בדצמבר 2022, על ידי חברת התקליטים אצצי מיוזיק .

## רקע
לקראת יציאת השיר, סיפר ניק ליטלמור מההרכב פנאו כי "לעבוד עם טרוי שוב היה מדהים. כשכתבנו את השיר הזה, לא היה לנו מושג שיהיה לנו כל כך מזל וטרוי סיון ישיר ויביא את היצירתיות חסרת המעצורים שלו לעולם של פנאו". סיון אמר כי "אני כל כך שמח שהשיר הזה יוצא רגע לפני הקיץ האוסטרלי. הוא נשמע כמו מסיבת חוף, ואני נרגש שהוא יוצא לאור".

לשיר הופק וידאו קליפ על ידי הקולקטיב הפולני Melt, בטכנולוגיית בינה מלאכותית. בקליפ מצלם סיון סרטון מבעד למצלמת הטלפון שלו, שמעבירה אותו לחלל החיצון. לדברי מפיק הקליפ קובה מטקה, הראייה הפסיכדלית שבו נוצרה בהשראת רצף שערי הסטארגייט מסרט המדע הבדיוני "2001: אודיסיאה בחלל". בטקס פרסי AIR לשנת 2023, השיר היה מועמד בקטגוריית סינגל הדאנס, האלקטרוני או הקלאב העצמאי הטוב ביותר.

## ביקורות
טיילר ג'נקה מאתר Music Feeds  כינה את השיר "המנון פופ קיצי" אשר "מציב את הנגינה האלקטרונית האקלקטית של פנאו לצד השירה הנמרצת של סיון". גרטה ברטון ממגזין NME כינתה אותו "שילוב הולם של הפופ הנוח של סיון ומוזיקת הריקודים האנרגטית שפנאו ידועה בה, יחד עם קטעים של סינת' קצבי, הפקה קליטה ושירה נמרצת". באתר Politica Mente Corrto נכתב כי "קול הפלסט העוטף של טרוי מתחבר למיידיות ולאלגנטיות של הצליל של פנאו, מה שהופך את 'You Know What I Need' לשילוב מושלם של גרוב פופ-רדיו ודיסקו מודרני". ג'וסט לנדזאט מ-Nieuweplaat כתב כי "השיר מזכיר את המוזיקה של יירס אנד יירס, ועוסק באי-היכולת לחיות בלי מישהו, אבל גם באי-היכולת להיות איתו".

## מיקומי שיא

## קישורים חיצוניים

## הערות שוליים

קטגוריה:שירי טרוי סיון
קטגוריה:שירים באנגלית
קטגוריה:שירים שנכתבו על ידי טרוי סיון
קטגוריה:וידאו קליפים מונפשים
סולומון לינדה

**סולומון פופולי לינדה** (**Solomon Popoli Linda**) במקור: **סולומון נצלה** (בזולו: **Solomon Ntsele**; 1909 – 8 בספטמבר 1962) היה זמר ומלחין דרום-אפריקאי שנודע כמלחין השיר "מבובה" שהפך ללהיט פופ עולמי תחת השם "The Lion Sleeps Tonight" ושימש, בין היתר, בהפקת הסרט "מלך האריות" של חברת דיסני. הסגנון מבובה בגרסת איסיקתאמיה א קפלה אומץ על ידי הלהקה הדרום אפריקאית "לנדיסמית בלק ממבזו".

## קורות חייו
### ילדות והצעירות
לינדה נולד על יד פומרוי ברזרבציית העבודה מסינגה במחוז אומזיניאתי בנאטאל
בילדותו קלט את מסורות שירי החתונה של עמו - אמאהובו ואיזינגומה זומשאדו

לינדה למד בבית הספר המיסיונרי ממוריאל גורדון", בו התוודע למוזיקה המערבית, להמנונים ותחרויות מקהלות.
ב-1931, בדומה לצעירים שחורים רבים באותה תקופה, עזב את בית המשפחה כדי לעבוד ביוהנסבורג, עיר תעשיית הזהב שבה היה ביקוש רב לכוח עבודה זול.
לינדה עבד בחנות הרהיטים מאיי בסמול סטריט ובזמן הפנוי שר במקהלה ששמה "צפורי ערב", בניהול דודיו, סולומון ואמון מדונדו. המקהלה התפרקה ב-1933.

## קישורים חיצוניים

## הערות שוליים

קטגוריה:זמרים דרום אפריקאים
קטגוריה:מלחינים דרום אפריקאים
קטגוריה:מלחינים מן המאה ה-20
קטגוריה:בני זולו
קטגוריה:דרום אפריקאים שנולדו ב-1909
קטגוריה:נפטרים ב-1962
דיסקוגרפיה של חנן בן ארי

הזמר-יוצר הישראלי **[[חנן בן ארי]]** החל את הקריירה המוזיקלית שלו בנובמבר 2014 כשהוציא את סינגל הבכורה שלו, "ממך עד אליי". בפברואר 2016 יצא לאור אלבום הבכורה של בן ארי, "איזון", בו נכלל סינגל הבכורה שלו והסינגלים "אמא אם הייתי" ו"החיים שלנו תותים".

באפריל 2018 יצא לאור אלבום האולפן השני שלו, "לא לבד", בו נכללו הסינגלים "לא לבד", "מה אתה רוצה ממני", "בשורות טובות", "ויקיפדיה" ו"תודה שאת".

בפברואר 2019 הוציא את הסינגל "אלוף העולם", במאי 2019 את הסינגל "דור", בפברואר 2020 את "אם תרצי", בנובמבר 2020 את "אמן על הילדים", במאי 2021 את "חולם כמו יוסף", בדצמבר 2021 את "מקום", במרץ 2022 את "בסוף זה הלחן", ביוני 2022 את "חנניה" ובדצמבר 2022 הוציא את "אלא בי",

בספטמבר 2022 הוציא את אלבום ההופעה הראשון שלו, Live 2022, במאי 2023 הוציא את השיר "עטלף עיוור", ביוני 2023 הוציא את אלבום האולפן השלישי שלו, "יש כאן יותר מזה", ובנובמבר 2024 את אלבום ההופעה השני שלו "מופע הינדיקים", בינואר 2025 הוציא את אלבום האולפן הרביעי שלו "לא המשוגע היחידי".

## אלבומים
### אלבומי אולפן

### אלבומי הופעה

## סינגלים

## שירים נוספים במצעדים

## השתתפות באלבומים

## וידאו קליפים

## סינגלים שיווקיים
* כשהשיר תותים ניצח במצעד יחד עם השיר מתוק כשמרלי ביצע יחד עם אליעד נחום משאפ לשני השירים יחד.
* ב-2017 ביצע קאבר לשיר סוד המזלות אשר שימש כשיר הנושא של הסרט "מכתוב". כמו כן הוציא את השיר כסינגל מלווה בקליפ בו הוא נראה מטיל ברחובות ירושלים לצד גיבורי הסרט.
* ב-2017 השתתף בתוכנית ילדי בית העץ ושר את השיר "קוואמי מאפריקה".
* ב-2017 ביצע במצעד השנתי של גלגלצ את השיר "אצלך בעולם" כמחווה למאיר בנאי.
* ב-2018 לרגל המצעד השנתי של גלגלצ ביצע את השיר לומדת ללכת.
* ב-2019 היה בין 34 זמרים ישראלים שהוציאו את השיר שבט אחים ואחיות.
* ב-2019 כחלק מחזרות למופע צמאה תש"פ הוציא יחד עם אברהם פריד ויונתן רזאל את השירים אני מאמין, והך בסלע.
* ב-2020 לרגל המצעד הבינלאומי של גלגלצ ביצע את השיר Lonely של ג'סטין ביבר.
* ברדיוס 100FM ביצע בן ארי קאברים רבים, מלאך (קאבר לאביב גפן), ככה זה (קאבר לברי סחרוף), מסיבה (קאבר ליסמין מועלם) ומתנות (קאבר לאביתר בנאי).

## ראו גם
* שירים שהוקלטו על ידי חנן בן ארי

## הערות שוליים

בן ארי, חנן
קטגוריה:חנן בן ארי
עונת 2011/2012 בליגה הלאומית בכדורסל

**עונת 2011/2012 ב[[הליגה הלאומית בכדורסל|ליגה הלאומית בכדורסל]]** היא העונה ה-46 של הליגה השנייה בחשיבותה בכדורסל בישראל.

הפועל תל אביב זכתה באליפות הליגה לאחר שגברה בסדרת הגמר על מכבי "איתי" באר יעקב ועלתה ללליגת העל ממנה נעדרה מאז 2006.

## קבוצות

ארבע-עשרה קבוצות השתתפו בליגה. מועדון כדורסל הבקעה זכתה באליפות הליגה הלאומית בעונה הקודמת ועלתה לליגת העל. עירוני נהריה והפועל בארי נשרו לארצית בתום העונה הקודמת ואילו קריית אתא ונס ציונה עלו מהליגה הארצית. מספר הקבוצות בליגה היה מוטל בספק לאורך הפגרה. במנהלת ליגת העל בכדורסל הועלה רעיון לפתוח את הליגה לכל קבוצה שתעמוד בקריטריונים מסוימים. עירוני אשקלון, שירדה מליגת העל לליגה הלאומית בתום העונה הקודמת, ועירוני נהריה, שירדה מהליגה הלאומית לארצית היו מועמדות להשתתף בליגת העל. אשקלון נרשמה לבסוף לליגת העל, לאחר שעיריית אשקלון הגדילה את התמיכה בה, אך במנהלת הליגה הייתה התנגדות לאשר את השתתפותה של נהריה. לוח המשחקים של העונה פורסם כאשר זהותה של הקבוצה הארבע-עשרה עדיין לא הייתה ידועה. אנשי האיגוד פנו למכבי שוהם והפועל בארי אך לא היה ביכולתן להעמיד את תקציב המינימום, 750 אלף ש"ח. איגוד הכדורסל פנה לבסוף לנהריה שנעתרה להצעה להמשיך לשחק בליגה הלאומית.נהריה בתחילה לא קיבלה אישור מהבקרה התקציבית ונכנסה למעגל המשחקים במחזור השני.

## טבלת הליגה

כך דורגו קבוצות הליגה בתום העונה הסדירה:

## פלייאוף עליון
8 הקבוצות שהעפילו משלב העונה הסדירה התמודדו בסדרות הטוב מ-3 ברבע ובחצי הגמר והטוב מ-5 בגמר לפי דירוגן בסיום העונה הסדירה (מקום ראשון נגד מקום שמיני, מקום שני נגד מקום שביעי, מקום שלישי נגד מקום שישי ומקום רביעי נגד מקום חמישי). המדורגת גבוה יותר אירחה בשלב רבע וחצי הגמר את המשחק הראשון והשלישי. המדורגת נמוך יותר אירחה את המשחק השני. בשלב הגמר אירחה המדורגת גבוה יותר את המשחקים הראשון, השלישי והחמישי, והמדורגת נמוך יותר את המשחקים השני והרביעי. בסיום הפלייאוף זכתה הפועל תל אביב באליפות והעפילה לליגת העל.

### רבע הגמר

### חצי הגמר

### גמר

לאחר מאבק צמוד בשני המשחקים הראשונים, כולל שתי הארכות במשחק השני, ניצחה הפועל תל אביב בקלות במשחקים 3–4 וזכתה באליפות הליגה הלאומית. הפועל שבה לליגת העל ממנה נעדרה מאז 2006.

## פלייאוף תחתון

שש הקבוצות שסיימו את הליגה במקומות 9–14 התמודדו בסיבוב פנימי אחד בשיטת ליגה הכולל חמישה משחקים לכל קבוצה, כאשר הניקוד נמשך מהליגה הסדירה, הקבוצות שסיימו במקומות 9–11 זכו לארח שלושה משחקי בית. עקב הקפאת הירידות מליגת העל באותה עונה, רק הקבוצה שסיימה במקום ה-6 ירדה לליגה הארצית.

הפועל לב השרון נשרה לליגה הארצית.

## הערות שוליים

קטגוריה:2011 בישראל: כדורסל
קטגוריה:2012 בישראל: כדורסל
קטגוריה:תחרויות כדורסל ב-2011
קטגוריה:תחרויות כדורסל ב-2012
קטגוריה:עונות בליגה השנייה בכדורסל בישראל
רחמים (סרט, 2007)

**רחמים** הוא סרט קולנוע ישראלי מסוגת קומדיה שחורה משנת 2007 בכתיבה ובימוי של יניב אמודאי, עם יגאל עדיקא ושלום אסייג בתפקידים הראשיים.

העלילה היא על עובד ניקיון, רווק בודד, המעביר את זמנו בחלומות בהקיץ על הלוויה המפוארת שתיערך לו, ומסתבך עם רוצח שכיר שלומיאל נשוי, ולא באושר, לאישה הממררת את חייו, שמחליט להפוך את חלומו של ה"לוזר" למציאות.

## תקציר העלילה
רחמים רחמים (יגאל עדיקא) הוא רווק בן 36 שגר עדיין עם הוריו מסעודה (ג'וליה מסלאווי) ויוסף (יוסף קמר). הוא בחור בודד שעובד בניקיון בקניון. אין לו חברים או חברות אבל כולם בשכונה אוהבים אותו כי הוא עוזר לכולם ובעיקר לאלמנה גב' וודלמן (מרתה רתיק) שמתאבלת כל הזמן על בעלה יעקב (צביקה הדר) שנהרג בתאונת עבודה בחברת החשמל. רחמים אוהב לצפות אתה בטלנובלה "איזבלה", מתאהב ב"איזבלה" (מורן אטיאס) ומפנטז עליה. הוא רוצה שתהיה לו הלוויה מפוארת כשימות. בדמיונו הוא צועד בבית הקברות עם איזבלה כשכל אנשי השכונה מלווים אותם ומריעים להם.

משה (שלום אסייג) עובד לפרנסתו כרוצח שכיר בשרותו של אריה (דרור קרן). הוא נשוי לשלומית (פלורנס בלוך) שממררת את חייו. יום אחד הוא מגיע לחסל את עו"ד וינגרטן כשרחמים מנקה באותו החדר. לאחר חיסול העו"ד הוא רוצה לחסל את רחמים אך יש מעצור באקדחו. רחמים מבקש שיהרוג אותו והוא מוכן לשלם לו 40,000 ש"ח כדי שיערכו לו הלוויה מכובדת. הם הולכים לבנק ומשה "משכנע" את המנהל כץ (סימון רוזנפלד) ומזכירתו שושי (אופירה רחמים) לתת לרחמים את כספו.

בינתיים מראה משה לרחמים את שגרת עבודתו. הוא מחסל את ראש הוועד משיח (גברי לוי) במכוניתו ועוד אחד שהוא זורק את הגופה לבאר עמוקה. הוא מחבב את רחמים הבתול ולוקח אותו לבית בושת אך רחמים נמלט משם.

משה מציע לרחמים שיחסל אותה בדירתה של האלמנה וזה ייראה כמו שרחמים הציל את האלמנה משודד ויגדיל את מספר הנוכחים בהלוויה אך כשהם מגיעים לבית האלמנה מסתבר להם שהיא כבר מתה לפני מספר ימים ומעלה צחנה.

אריה מודיע למשה כי עליו לחסל את רחמים שהיה עד ראייה לחיסול העו"ד ועליו לעשות זאת ב"שושו".

משה לוקח את רחמים לבית הבאר ורחמים מודה לו שהוא החבר היחיד שיש לו וכי הוא מוכן להיהרג בתנאי שיאמר עליו קדיש. נשמעת ירייה ומשה מתחיל לומר קדיש.

## צוות השחקנים

## קישורים חיצוניים

## הערות שוליים

קטגוריה:סרטי 2007
קטגוריה:סרטים ישראליים משנת 2007
קטגוריה:סרטים בעברית
קטגוריה:סרטי פשע ישראליים
קטגוריה:סרטי קומדיה שחורה
נדבך (אדריכלות)

ממוזער|שמאל|220px|
[ממוזער|שמאל|220px|[חדר חשמל בנוי לבנים בברמינגהם, אנגליה.]]
**נדבך** הוא שכבה של יחידה חזרתית העוברת בכיוון אופקי בקיר. ניתן להגדיר אותו גם כשורה רציפה של כל יחידת בנייה כגון לבנים, בלוקי בטון (CMU), אבן, רעפים, אריחים וכו'.

בנייה בלבנים מסותתות בשיטת הנדבכים יוצרת סדרת יחידות בנדבכים מסודרים לעין. מנגד, בנייה משברי אבנים לא מסותתות יוצרת יחידות אקראיות לא חתוכות, ממולאות בטיט או באבנים קטנות יותר.

אם נדבך הוא הסידור האופקי, אז ה-wythe הוא קטע אנכי מתמשך של בנייה בעובי של יחידה אחת. WYTHE עשוי להיות בלתי תלוי, או שלוב עם, WYTHE הסמוכים לו. מבנה בעובי יחידה אחת של לבנים שאינו מבני באופיו מכונה חיפוי בנייה .

בלוק בטון סטנדרטי בעובי 20 סנטימטרים שווה בדיוק לשלושה נדבכים של לבנים. דפוס קשר (או חיבור) הוא סידור של מספר נדבכים של לבנים.

תחילה בונים פינות קיר בנייה, ולאחר מכן ממלאים את הרווחים ביניהן בנדבכים הנותרים.

## קישורים חיצוניים

## הערות שוליים

קטגוריה:טכנולוגיות בנייה
אדן חלון

ממוזער|שמאל|220px|ספרים מונחים על אדן חלון פנימי.
[ממוזער|שמאל|176px|1- אדן חלון2-[משקוף]]
**אדן חלון** הוא המבנה האופקי או המשטח בתחתית החלון. אדני חלון משמשים לתמיכה מבנית ולהחזקת החלון במקומו.

החלק החיצוני של אדן החלון מספק מנגנון לניקוז מי גשמים הרחק מהקיר בפתח החלון. לכן, אדני החלונות בדרך כלל נוטים מעט כלפי מטה הרחק מהחלון ומהקיר, ולעיתים קרובות משתרעים על פני הפן החיצוני של הקיר, כך שהמים יטפטפו ולא ינזלו במורד הקיר.

אדני חלונות מסוימים עשויים מאבן טבעית, , בטון, אריחים או חומרים אחרים שאינם נקבוביים כדי להגביר עוד יותר את עמידותם למים.

ייתכן שלחלונות אין אדן מבני או שהסף אינו עמיד מספיק בפני מזג האוויר. במקרים אלה, משתמשים ברצועה של חומר עמיד למים ועמיד בפני מזג אוויר (פלדה, ויניל, PVC) הנקראת אגן אדן כדי להגן על הקיר ולהשיל את המים. בדומה לאדן, אגן אדן לרוב יהיה נוטה ויבלוט ממישור הקיר.

## סוגי אדני חלון
אדן חלון במובן הכללי ביותר הוא אלמנט מבני אופקי מתחת לפתח חלון או יחידת חלון בבניית בנייה או מבנה מסגרת ונחשב כחלק ממסגרת החלון. החלק התחתון של מסגרת חלון יושב על גבי אדן החלון של פתח הקיר.

אדן חלון עשוי להשתרע על כל רוחב הקיר מבפנים אל חוץ, כפי שקורה לעיתים קרובות בבנייה בסיסית של בנייה, מה שהופך אותו לגלוי הן בחלקו הפנימי והן בחלקו החיצוני של המבנה. במקרה כזה אדן החלון החיצוני ואדן החלון הפנימי יהיו שני צדדים של אותו אלמנט מבני.

לעומת זאת, אדן חלון עשוי להשתרע רק ממבנה הקיר הפנימי כלפי חוץ ולא להיראות מבפנים המבנה. במקרה זה, סביר להניח שלחלון יש פיסת קישוט פנימית דמוית מדף - לעיתים קרובות עשויה עץ, אריחים או אבן - אשר נבדלת מאדן החלון החיצוני. המונח הטכני המשמש נגרים, יצרני חלונות ואנשי מקצוע אחרים לעבודת קישוט זו הוא שרפרף חלון, אך הוא מכונה גם אדן חלון. בבנייני מגורים, יש אנשים שמשתמשים בסוג אחרון זה של אדן חלון פנימי או שרפרף לאחסון עציצי בית, ספרים או פריטים אישיים קטנים אחרים.

## ראו גם
* חלון#מרכיבי החלון

## קישורים חיצוניים

## הערות שוליים

קטגוריה:חלונות
קטגוריה:אלמנטים אדריכליים
אני מייקי

**אני מייקי** הוא ספר לילדים ונוער מאת הסופרת גליה עוז. הספר יצא בהוצאת כתר בשנת 2017. 

הספר הוא ספר המשך לסדרת ספריה של עוז, "שקשוקה".

בשנת 2018 זכה הספר בפרס דבורה עומר.

## עלילה
העלילה מתמקדת בחייו הפרטים של מייקי, ובה מתואר איך מתמודד ילד עם בעיות, קשיים חברתיים ודיסלקסיה בעוד שהחברה הכי טובה שלו קשת, ממשיכה לעזור לו בכל מצב.

## דמויות ראשיות
* **מייקי** — ילד אשר סובל מבעיות, קשיים חברתיים ודיסלקסיה. חברה הטוב של קשת.
* **קשת** — חברתו הטובה של מייקי. נכדתה של המנהלת והילדה הכי חכמה בכיתה.
* **סנופ** — כלבה של קשת.

## הערות שוליים

קטגוריה:ספרי ילדים ונוער
קטגוריה:ספרים שעובדו לסדרות טלוויזיה
סויוז FG

**סויוז FG** (ברוסית: **Союз-ФГ**) היה משגר לוויינים וחלליות, ממשפחת סויוז שפותחה ברוסיה. המטרה העיקרית הייתה לבצע שיגור טיסות מאוישות וחלליות אספקה. בנוסף לכך בוצעו מספר שיגורים מסחריים של לוויינים כולל עמוס 2 וגשושיות. השיגור הראשון בוצע בשנת 2001 ושיגורים נמשכו עד לשנת 2019.

## מידע
תכנון וייצור הדגם בוצעו במרכז הטילים והחלל פרוגרס בעיר סמרה. הפיתוח בוצע במקביל לפיתוח דגם סויוז 2. השינוי העיקרי לעומת דגמים קודמים היה בשיפורים במנועי המשגר ובמיוחד בראשי נחירי רסס. שיפור זה הגדיל את יכולת המשגר בכ-200–300 ק"ג. בנוסף לכך בוצעו שיפורים מינוריים במערכת הבקרה.

עם תוספת של יחידת מאיצים בוצעו שיגורי גשושית לכיוון נגה ומאדים. שיגורים של לוויינים גשושיות מסחריות בוצעו בעזרת החברה הרוסית-צרפתית Starsem.

בסך הכול בוצוע 70 שיגורים מהם כ-30 של טיסות מאוישות. הכישלון היחיד התרחש בשנת 2018 בטיסת סויוז MS 10. צוות הצליח לנחות בכדור הארץ בנחיתת חרום. צוות החקירה גילה שהייתה טעות בהרכבת חלקים בהכנת המשגר לטיסה בקוסמודרום בייקונור. לאחר חידוד נהלים השיגורים חודשו.

כול השיגורים בוצעו מקוסמודרום בייקונור מכני שיגור מס' 1 ו-31.

בשנת 2019 בוצע שיגור אחרון ורוסיה עברה לשימוש במשגרים מדגם "סויוז 2".

## קישורים חיצוניים

* רשימת שיגורים
* מידע על המשגר
* מידע מפורט על המשגר

קטגוריה:משגרים רוסים
עדה פראדהמן

**עדה פראדהמן** (במלאיאלאם: **അടപ്രഥമൻ**; באנגלית: **Ada Pradhaman**) הוא קינוח מתוק, הנפוץ באזור קרלה, הודו.

הקינוח מורכב מאורז או אטריות אורז, ג'אגרי, צימוקים, הל, ואגוזים, שאותם מערבבים ומבשלים בחלב או בחלב קוקוס.

נהוג להגיש את הקינוח כשהוא חם ובעיקר בתקופה של פסטיבל אונאם.

## קישורים חיצוניים

* מתכון להכנת עדה פראדהמן, באתר Rakskitchen

## הערות שוליים

קטגוריה:המטבח ההודי: קינוחים
קטגוריה:קינוחי גבינה
קטגוריה:קינוחים
קטגוריה:מאכלי אורז
קטגוריה:מאכלי אטריות
אפקט ההוצאה האבודה

**אפקט ההוצאה האבודה** הנקרא גם **אפקט ה[[עלות שקועה|עלות השקועה]], הסלמה של מחויבות** או **אפקט הקונקורד** הוא הטיה קוגניטיבית הגורמת למקבלי החלטות להמשיך להשקיע במשימה או בפרויקט שהושקעו בו הרבה משאבים, ללא תוצאות המצדיקות את המשך ההשקעה. בלא מעט מקרים, ההחלטה הנכונה היא לוותר על ההשקעה ולהפסיק להשקיע.

האפקט נקרא גם אפקט הקונקורד על שם מטוס הקונקורד שעלה סכומי כסף גבוהים מאוד, אבל בגלל המחויבות להשקעה הראשונית, המשיכו לייצר אותו וגם להטיס אותו, עד שלבסוף קורקע.
## המנגנון הפסיכולוגי מאחורי ההטייה
הוצאה שכבר בוצעה ולא ניתנת להחזר נקראת עלות שקועה. העובדה שיש עלות שקועה לא בהכרח מחייבת המשך השקעה נוספת. מקבלי החלטות נוטים לקבל החלטה להמשיך להשקיע משום שכבר הושקעו הרבה משאבים ולא משום שיש הסתברות לא נמוכה שהשקעה נוספת תגרום לתוצאות המצדיקות אותה. ככל שממשיכים יותר להשקיע גדל הקושי להודות בכישלון ולוותר על ההשקעה.

## דוגמאות
### מלחמת ווייטנאם
בשנת 1969 אמר שר החוץ האמריקאי הנרי קיסינג'ר על הנשיא ריצ'רד ניקסון: "הנשיא אינו יכול לבגוד ב-30,000 החיילים האמריקאים שנהרגו בווייטנאם. צריך להישאר שם עד הניצחון הגדול". ארצות הברית הפסידה במלחמת וייטנאם. נהרגו בה 58,226 אמריקאים. נפצעו 300 אלף. ארבעה מיליון וייטנאמים נהרגו ומיליוני וייטנאמים נפצעו.

### מכרז הדולר
בספרו של פרופסור אלן טגר Too Much Invented to quit מופיע משחק הנקרא "משחק הדולר". מי שהציע את המחיר הגבוה ביותר מקבל דולר. מי שהציע את המחיר השני בגובהו מפסיד את כספו. כל האחרים מקבלים חזרה את כספם.

מרצה למנהל עסקים באוניברסיטת הרווארד נתן לסטודנטים לשחק במשחק במהלך השיעור. הוא עצר את המשחק כשהסכום הגבוה ביותר שהוצע היה 5.30 דולר והסכום השני היה 5.20 דולר.
### פרויקטים גדולים
מנהלים המקבלים החלטות ביחס לפרויקטים גדולים ומורכבים האורכים מספר רב של שנים, מועדים יותר לפעול על פי אפקט ההוצאה האבודה.

## ראו גם
* עלות שקועה
## לקריאה נוספת
*יוסי יסעור, **גם לכם לא היו מים חמים? - מדריך למניעת כשלים בקבלת החלטות**, הוצאת מטר, 2010. עמודים 156–158.

## הערות שוליים

*
קטגוריה:טעויות
קטגוריה:קבלת החלטות
פארק הסחר העולמי בג'איפור

**פארק הסחר העולמי** (באנגלית: **World Trade Park**) הוא קומפלקס הכולל מרכז קניות ומשרדים הממוקם בעיר ג'איפור, במדינת ראג'אסטן, הודו.

המרכז נפתח בשנת 2012, עלותו הכוללת נערכת בכ-50 מיליון דולר והוא מחולק לשני בניינים המחוברים באמצעות גשר.

בין חמשת קומות הקניון ניתן למצוא כ-200 חנויות וביניהן רשתות אופנה מקומיות ובינלאומיות, מסעדות ובתי קפה, אולם קולנוע ומרכז בידור משפחתי.

מספר פרויקטים נוספים אשר עתידים להיפתח במרכז הסחר נמצאים בשלבי ותכנון וביניהם בית מלון, מסעדה מתחת למים ואולם אירועים.

## קישורים חיצוניים

* האתר הרשמי של פארק הסחר העולמי 
* 

## הערות שוליים

קטגוריה:מרכזי קניות
קטגוריה:הודו: מבנים
נמניה ליוביסבלייביץ'

**נמניה ליוביסבלייביץ**' (בסרבית: **Немања Љубисављевић**; נולד ב-26 בנובמבר 1996 בקרושבאץ שברפובליקה הפדרלית של יוגוסלביה) הוא כדורגלן סרבי המשחק בעמדת הבלם בעירוני קריית שמונה.

## קריירת מועדונים
ליוביסבלייביץ' גדל במחלקת הנוער של טרסטניק PPT, והחל את הקריירה המקצוענית שלו בקבוצה הבוגרת של המועדון במסגרת הליגה הסרבית השלישית.

בשנת 2016 חתם ביגודינה, ממנה הושאל לטבאנה.

בשנת 2017 חתם בראדניצ'קי ניש מליגת העל הסרבית, במדיה ערך הופעת ליגה אחת. הוא הושאל מהקבוצה לדינמו ורניה מליגת המשנה הסרבית.

בהמשך שיחק בגוריצה ובז'לגיריס וילנה מליגת העל הליטאית.

ב-24 בינואר 2023 חתם בוויבודינה נובי סאד מליגת העל הסרבית.

ב-17 ביולי 2023 חתם במכבי בני ריינה.

ב-11 במאי 2025 חתם לשנתיים בעירוני קריית שמונה.

## תארים
;ז'לגיריס וילנה
* אליפות ליטא (3): 2020, 2021, 2022
* הגביע הליטאי (2): 2021, 2022
* הסופר קאפ הליטאי (1): 2020

## קישורים חיצוניים

## הערות שוליים

קטגוריה:כדורגלנים סרבים
קטגוריה:בלמי כדורגל סרבים
קטגוריה:כדורגלני יגודינה
קטגוריה:כדורגלני ראדניצ'קי ניש
קטגוריה:כדורגלני גוריצה
קטגוריה:כדורגלני ז'לגיריס וילנה
קטגוריה:כדורגלני וויבודינה נובי סאד
קטגוריה:כדורגלני מכבי בני ריינה
קטגוריה:כדורגלני עירוני קריית שמונה
קטגוריה:כדורגלנים זרים בישראל
קטגוריה:ספורטאים זרים בקרואטיה
קטגוריה:ספורטאים זרים בליטא
קטגוריה:ספורטאים סרבים בישראל
קטגוריה:סרבים שנולדו ב-1996
אדריאן מאזילו

**אדריאן מאזילו** (ברומנית: **Adrian Mazilu**; נולד ב-13 בספטמבר 2005 בקונסטנצה שברומניה) הוא כדורגלן רומני המשחק בעמדת קשר הכנף בקבוצת דינמו בוקרשט.

## קריירת מועדונים
מאזילו גדל באקדמיית הכדורגל גאורגה חאג'י. בשנת 2022 החל לשחק בקבוצה הבוגרת של פארול קונסטנצה מליגת העל הרומנית. בעונת , בה זכתה פארול קונסטנצה באליפות רומניה, ערך 19 הופעות ליגה, שבהן הבקיע שישה שערים.

ב-22 בינואר 2024 חתם בברייטון אנד הוב אלביון מהפרמייר ליג שהשאילה אותו לויטסה ארנהם עד סוף העונה.

## קריירה בינלאומית
מאזילו נכלל בסגל נבחרת רומניה עד גיל 21 לטורניר אליפות אירופה עד גיל 21 לשנת 2023. הוא ערך שתי הופעות בטורניר.

## תארים
;פארול קונסטנצה
* אליפות רומניה (1): 2022/2023

## קישורים חיצוניים

## הערות שוליים

קטגוריה:כדורגלנים רומנים
קטגוריה:קשרי כדורגל רומנים
קטגוריה:כדורגלני פארול קונסטנצה
קטגוריה:כדורגלני ברייטון אנד הוב אלביון
קטגוריה:כדורגלני ויטסה ארנהם
קטגוריה:כדורגלני דינמו בוקרשט
קטגוריה:רומנים שנולדו ב-2005
חלון קוקיה

[ממוזער|שמאל|220px|חלון קוקיה ב[בניין (מבנה)|בניין מחוז משטרת פריז באיל דה לה סיטה.]]
**חלון קוקיה** (נקרא גם **דורמר**; מאנגלית: **Dormer**) הוא מבנה מקורה, המכיל לרוב חלון, המבצבץ אנכית מעבר למישור של . חלון קוקיה הוא צורה של חלון גג .

מקובל להשתמש בחלונות קוקיה כדי להגדיל את החלל השימושי ב וליצירת פתחי חלונות במישור הגג. חלון קוקיה הוא לעיתים קרובות אחד המרכיבים העיקריים של הסבת שימוש בלופט. כמרכיב בולט של מבנים רבים, סוגים שונים של חלונות קוקיה התפתחו כדי להשלים סגנונות שונים של אדריכלות. כאשר המבנה מופיע על צריחי הכנסיות והקתדרלות, הוא מכונה בדרך כלל .

## היסטוריה
המילה dormer מקורה ב-dormeor מצרפתית תיכונה , שפירושה "חדר שינה", שכן חלונות סיפקו לעיתים קרובות אור ומרחב לחדרי שינה בקומת עליית הגג.

אחד השימושים המוקדמים ביותר בחלונות קוקיה היה בצורת לוקרנה, חלונות דקים אשר סיפקו אוורור לצריחי הכנסיות והקתדרלות הגותיות האנגליות. דוגמה מוקדמת הם הלוקרנים של הצריח של קתדרלת כריסט צ'רץ', אוקספורד . חלונות קוקיה שימשו בבנייה ורנקולרית בבריטניה מאז המאה ה-16.

חלונות קוקיה זכו לפופולריות על ידי האדריכל הצרפתי פרנסואה מנסאר, שהשתמש רבות במעונות בגגות המנסארד שתכנן עבור פריז של המאה ה-17.

באדריכלות מודרנית, בניית גגות משופעים היא בדרך כלל בבתים פרטיים.

## גלריה

Gable dormer.jpg|
Hip roof dormer.jpg|
Flat dormer.jpg|
Wall dormer - geograph.org.uk - 1702097.jpg|
Feldsteinkirche Wildenbruch Fledermausgaube.JPG|
Silhouette and shadows (geograph 3756222).jpg|
Lucarne à Richelieu.jpg|לוקרנה
Cathedral_oxford.jpg|לוקרנות עליונות בצריח 


## ראו גם
* בונגלו

## קישורים חיצוניים

* 

## הערות שוליים

קטגוריה:חלונות
קטגוריה:גגות